GCAP ร่วมงาน Opportunity Day ประจำไตรมาส 3/61
GCAP ร่วมงาน Opportunity Day ประจำไตรมาส 3/61 ณ ห้องประชุม 603 อาคารตลาดหลักทรัพย์แห่งประเทศไทย (ตลท.) เมื่อเร็วๆ นี้
23 พ.ย. 2561

 นายสเปญ จริงเข้าใจ กรรมการผู้จัดการ บริษัท จี แคปปิตอล จำกัด (มหาชน) หรือ GCAP ร่วมให้ข้อมูลแก่นักลงทุนในงาน Opportunity Day ประจำไตรมาส 3/2561 โดย GCAP เปิดเผยแนวโน้มผลการดำเนินงานไตรมาส 4/61 จะเป็นไตรมาสที่ดีที่สุดเนื่องจากได้รับผลบวกจากฤดูกาลเก็บเกี่ยวภาคการเกษตร รุกธุรกิจปล่อยสินเชื่อภาคการเกษตรในสัดส่วน 60-70% เนื่องจากปัจจุบันเครื่องจักรกลการเกษตรมีหลากหลายประเภทมากขึ้น ส่วนที่เหลือเป็นสินเชื่อส่วนบุคคล
โดยจะเน้นปล่อยสินเชื่อใน 4 ผลิตภัณฑ์หลัก ได้แก่ สินเชื่อสบายใจตลาดคลองเตย สินเชื่อสบายใจตลาดปัฐวิกรณ์ สินเชื่อสบายใจอันดามัน และเตรียมเปิดสินเชื่อสบายใจตลาดไท ภายในปีนี้ ทั้งนี้บริษัทตั้งเป้ายอดการปล่อยสินเชื่อในปี 61 อยู่ที่ 1,500 ล้านบาท สำหรับงานดังกล่าวจัดขึ้น ณ ห้องประชุม 603 อาคารตลาดหลักทรัพย์แห่งประเทศไทย (ตลท.) เมื่อเร็วๆ นี้